Дебрца
Иселеништво
Иселеништвото од Дебрца отсекогаш било застапено. Во своите истражувања за потеклото на населението повеќе истражувачи од своите соговорници добивале информации дека се доселени од регионот Дебрца. Така пр.Јован Трифуноски и Тома Смилјаниќ во нивните истражувања за Кичевската котлина. добиваат информации за родови преселени од различни села во Дебрца, па така во селото Тајмиште се родовите Тасевци (2 к.) и Маљуковци (1 к.) кои се доселени од Сливово. Во селото Поповјани е родот Огњановци (2 к.) кои своето потекло го знаат од Издеглавје. Во селото Патец е родот Николовци (2 к.) кои таму се доселени од Црвена Вода. Во минатото во атарот на селото Велмеј постоело селото Јаорец, но некаде кон крајот на XVIIIти век се случила расправија по која селото било раселено, еден дел побегнале во кичевско каде го основале селото Јаорец па така основачите на родовите Милошевци (10 к.) ,Трајановци (7 к.) и Илиовци (6 к.) се доселени од сега раселеното село Јаорец во Дебрца. Во Осој е родот Ширговци (9 к.) кој е доселен од селото Оздолени. Родот Топлевци (3 к.) во селото Лазаровци е доселен од селото Турје. Во селото Свињиште е родот Караџовци (10 к.) доселен од Врбјани. Во Козица е родот Цветановци (6 к.) доселен од селото Слатино. Во Миокази е родот Ќосевци (4 к.) доселен од Сливово. Во селото Лавчани е родот Ѓоргевци (11 к.) доселени од селото Турје. Во Манастирско Доленци е родот Сиљановци (4 к.) доселен од селото Оздолени. Во Србјани е родот Мијаиловци (3 к.) доселен од селото Годивје. Во Карбуница е родот Жакеровци (2 к.) доселен од селото Слатино. Истиот автор (Јован Трифуноски) доста иселеници од Дебрца забележал и во Битолско-Прилепската Котлина. , таму иселици има во следните села. Во селото Врбјани се родовите Јадровци (5 к.) и Дамевци (3 к.) доселени од село Врбјани, Дебрца. Во селото Бело Поле се родовите Трајковци (2 к.) и Мартиновци (2 к.) доселени исто така од Врбјани, во истото село е и родот Стојановци (1 к.) доселен од Лактиње, во селото Славеј се 20 фамилии доселени од селото Турје, во селото Трновци се околу 40 фамилии доселени од селото Брежани, во Логоварди се родовите Апостоловци (1 к.) и Анакијевци (1 к.) доселени од селото Мраморец. Во селото Лера е родот Вељановци (1 к.) доселен од селото Турје. Во селото Црнобуки е родот Брсјаковци (3 к.) доселен од Велмеј. Во селото Канатларци се повеќе родови доселени од селата Белчишта, Црвена Вода, Годивје, Лактиње, Песочани. Во селото Мусинци се неколку родови доселени од селата Црвена Вода и Ботун. Во селото Десово се родовите Петковци (2 к.) и Мицковци (1 к.) доселени од селото Сливово, потоа родот Балаловци (3 к.) доселен од Лактиње, и родот Андреевци (1 к.) доселен од Годивје. Во Дупјачани се родовите, Сливовци (2 к.) доселени од Сливово, Копиљаковци (3 к.) и Крстановци (2 к.) доселени од Лактиње. Во селото Горно Село ,е родот Охриѓани (3 к.) доселен од село Годивје. Во селото Беровци е родот Гулабовци (1 к.) доселен од селото Сливово. По селата во Охридско-струшката котлина  иселеници од Дебрца има во следните села. Во Долно Лакочереј се родовите Илијовци (13 к.) доселени од Лактиње, Матевци (10 к.) доселени од селото Сошани, Трајковци (2 к.) доселени од селото Оздолени, Пашичовци (1 к.) доселени од селото Лешани, и Јовевци (2 к.) доселени од селото Велмеј. Во селото Горно Лакочереј се родовите Шетковци (3 к.) доселени од некое село во Дебрца, како и родот Апостоловци (1 к.) доселени од селото Лешани. Во селото Ливоишта е родот Суљовци или Сиљановци (1 к.) доселени од селото Лешани. Во селото Косел е родот Воденичаровци или Трајковци (6 к.) кои се од селото Брежани. Во селото Лескоец се 8 фамилии доселени од Песочани како и родовите Чифлигаровци (4 к.) и Џамбазовци (1 к.) доселени од Лешани. Во Велгошти се околу 30 фамилии доселени од разни села во Дебрца, како и родовите Шибаковци (5 к.), Шиковци (5 к.) и Шукаровци (5 к.) доселени од селото Велмеј, во Пештани се родовите Башовци (20 к.) и Толевци (15 к.) доселени од селото Црвена Вода. Во селото Љубаништа се родовите Булевци (6 к.) доселен од Лактиње, како и родот Пулчевци (7 к.) доселени од некое село во Дебрца. Во Враништа се родовите Милевци (11 к.) и Танасковци (2 к.) доселени од Црвена Вода. Во селото Горенци се родовите Николовци (3 к.) и Андреевци (2 к.) доселени од Велмеј. Во Мислешево се родовите Бочевци (10 к.) доселен од некое село во Дебрца, како и родот Черенковци (1 к.) доселени од Сливово. Во Оровник се родовите Далчевци (3 к.) доселени од Злести, Митревци (1 к.) доселени од Слатино и Цветковци (16 к.) доселени од селото Сошани. Во селото Подмоље се околу 10 фамилии доселени од разни во Дебрца. Во Волино се родовите Јанкуловци (5 к.) доселен од Лешани, како и Неловци (1 к.) доселени од некое село во Дебрца. Во Горенци е родот Брмбовци или Наумовци (3 к.) доселени од некое село во Дебрца (Велмеј или Белчишта). во селото Требеништа се родовите Јоновци (2 к.) и Миревци (2 к.) доселени од некое село во Дебрца, потоа родовите Цибуковци или Пискуловци (3 к.) и Алексовци (3 к.) доселени од селото Белчишта, како и родот Мувчевци (7 к.) доселени од селото Брежани. во Биџево се родовите Рачиовци (2 к.) доселени од селото Брежани, како и Шкуртевци (2 к.) доселени од Белчишта или Слатино. во Драслајца е родот Јолдевци (1 к.) доселен од Велмеј. во Мороишта е родот Маџаровци (2 к.) доселен од селото Црвена Вода. во Куратица се родовите Андревци (4 к.) и Јанкуловци (1 к.) доселени од селото Слатино. Во селото Сирула е родот Бочкаровци (5 к.) доселен таму од селото Велмеј. Од останатите места иселеници има во Туденце, таму е родот Вражевци (29 к.) доселен од Врбјани. Во селото Дренок е родот Стојковци (1 к.) кои имаат потекло од некое село во Дебрца (Миленко Филиповиќ-Голо Брдо). во селото Рудник е иселен родот Далчевци (1 к.), биле од селото Злести. Во Демирхисарскиот регион се отселени. Во селото Велмевци повеќето родови водат потекло од селото Велмеј (Тома Смиљаниќ – Кичевија), родот Мирчевци (26 к.) е доселен од Слатино. Според истиот автор и целокупното население на Прострање потекнува од некое село кое исто така се викало Прострање и кое се наѓало во Дебрца (Тома Смиљаниќ – Кичевија), а пак родот Митковци (9 к.) е доселен од селото Слатино. Во минатото во атарот на Мраморец постоело село Белче, но поради притисок од муслиманите тоа село пропаднало, и еден дел од населението пребегнало во Демирхисарско каде основале село со истото име Белче. Во селото Арилево се наоѓа родот Мутавџиовци (14 к.) таму доселени од Арбиново. Во селото Граиште е родот Распашновци (2 к.) доселен од Сливово. Во селото Пуста Река се наоѓа родот Чкаловци (2 к.), таму доселен од селото Врбјани. Во селото Бабино се наоѓаат родовите Поповци (7 к.) и Кочовци, таму доселени од селото Лешани. Во селото Железнец се родовите Неделковци (4 к.) таму доселени од селото Оздолени, како и родот Ламбровци (4 к.) доселен од селото Брежани. Во селото Сопотница е родот Ориѓани (6 к.) таму доселен од селото Оздолени, како и родот Наумовци (2 к.) доселен од селото Велмеј. Во селото Острилци се наоѓа родот Петревци (6 к.) доселени од селото Сошани. Во селото Љубојно е родот Јовановци доселени од селото Сливово. Во селото Избишта е родот Петковци доселен од селото Брежани. Во Македонски Брод е родот Димовци (2 к.) таму доселен од селото Црвена Вода. Иселениците до овде изнесени се од различен период,почнувајќи од XVIIIти век па сè до 50-тите од минатиот век. Веќе од крајот на 50-тите години од минатиот век населението на Дебрца почнува масовно да се иселува по Градовите, највеќе иселеници се во Охрид, каде сочинуваат околу 70% од населението на Градот, но доста иселеници има и на многу други места. Во Скопје Дебрчани има највеќе во Општина Ѓорче Петров (населбата Даме Груев,старо име Ге-ге) потоа Општина Кисела Вода, Општина Аеродром, Општина Бутел и др. Иселеници има во поголема мера и во Битола, Кичево, Струга. А во помала мера и во градовите Тетово, Гостивар, Велес, Кавадарци, Неготино, Струмица, Гевгелија, Прилеп, Демир Хисар, Радовиш, Кочани. Надвор од Македонија дебрчани има највеќе иселено во Австралија, иселеници има и во Србија, Бугарија, Хрватска, Словенија, Црна Гора, Литванија, Норвешка, Шведска, Финска, САД, Канада, Аргентина и др.